****

Αριθ. Πρωτ.: 99 (Γ), 265(Λ)/18 Φεβρουαρίου

Αγ.Παρασκευή, 17 Φεβρουαρίου 2020

Αξιότιμοι Κύριοι,

Για τη μετακίνηση μαθητών του Γυμνασίου και του Λυκείου του Pierce – Αμερικανικού Κολλεγίου Ελλάδος, για συμμετοχή στους Στ΄ Αγώνες Λόγου και η οποία θα πραγματοποιηθεί από **Παρασκευή 6 έως Κυριακή 8 Μαρτίου 2020, στη Θεσσαλονίκη,** παρακαλούμε να μας αποστείλετε κλειστή προσφορά έως την **Τρίτη 25 Φεβρουαρίου 2020, στις 10:00** στη γραμματεία Γυμνασίου (κ. Σαββάκη – Γραβιάς 6, Αγία Παρασκευή, τηλ. 210 6009800 εσωτ. 1175). Μετά την παρέλευση της προθεσμίας υποβολής καμία προσφορά δεν θα γίνει δεκτή. Η κατάθεση των προσφορών θα γίνει αυτοπροσώπως και ενυπόγραφα (όχι mail ή fax), παραλαμβάνοντας αριθμό πρωτοκόλλου. Ο σφραγισμένος φάκελος θα πρέπει να φέρει την ένδειξη «**Μετακίνηση στη Θεσσαλονίκη – Αγώνες Λόγου, υπόψη κ. Βασιλείου**» και θα περιλαμβάνει την προσφορά σας για τον παρακάτω προορισμό με τις λεπτομέρειες, όπως αυτές περιγράφονται ακολούθως.

Οι προσφορές που θα κατατεθούν θα αποσφραγιστούν την ίδια ημέρα, **Τρίτη 25 Φεβρουαρίου 2020, στις 13:30** και θα ανακοινωθεί η απόφαση της αρμόδιας επιτροπής. Στη συνέχεια, θα ενημερωθούν οι συμμετέχοντες και, τέλος, όλες οι προσφορές θα αναρτηθούν στο <http://www.pierce.gr/>

**ΠΡΟΟΡΙΣΜΟΣ: ΘΕΣΣΑΛΟΝΙΚΗ**

Συνολικός αριθμός Γυμνασίου : 15

Μαθητές: 13

Συνοδοί καθηγητές: 2

Συνολικός αριθμός Λυκείου : 9

Μαθητές: 7

Συνοδοί καθηγητές: 2

**Συνολικός αριθμός Γυμνασίου και Λυκείου: 24**

**Μαθητές: 20**

**Καθηγητές: 4**

Για το ταξίδι αυτό επιθυμούμε τα παρακάτω:

1. Αεροπορικά εισιτήρια για Θεσσαλονίκη (αναχώρηση με την πρωινή πτήση της 6/3/2020 και επιστροφή με τη βραδινή πτήση της 8/3/ 2020).
2. Δύο (2) διανυκτερεύσεις με πρωινό σε κεντρικό ξενοδοχείο της Θεσσαλονίκης. Η τακτοποίηση στα δωμάτια θα γίνει σε μονόκλινα για τους καθηγητές και δίκλινα/τρίκλινα για τους μαθητές.
3. Ένα (1) σύγχρονο τουριστικό λεωφορείο για αποκλειστική χρήση, διαθέσιμο σε όλη τη διάρκεια της εκδρομής στη Θεσσαλονίκη (το πρόγραμμα της εκδρομής ακολουθεί στην επόμενη σελίδα).
4. Ασφάλειες αστικής, επαγγελματικής και ταξιδιωτικής ευθύνης, σύμφωνα με τη σύμβαση του ΥΠ.Π.Ε.Θ. με τον HATA και την κείμενη νομοθεσία. Στις παραπάνω καλύψεις πρέπει απαραιτήτως να περιλαμβάνεται και ασφάλεια ατυχήματος ή ασθένειας. Οι ασφάλεια θα πρέπει να καλύπτει ολόκληρη τη διάρκεια της εκδρομής.
5. ΦΠΑ, διόδια αυτοκινητοδρόμων.

Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού αλλά και η επιβάρυνση ανά μαθητή. Με κάθε προσφορά κατατίθεται από το ταξιδιωτικό γραφείο απαραιτήτως Υπεύθυνη Δήλωση ότι διαθέτει Βεβαίωση Συνδρομής των νόμιμων προϋποθέσεων λειτουργίας του τουριστικού γραφείου, σε ισχύ.

**ΕΝΔΕΙΚΤΙΚΟ ΠΡΟΓΡΑΜΜΑ ΕΚΔΡΟΜΗΣ**

(Αγώνες Λόγου στη Θεσσαλονίκη)

**Παρασκευή 6 Μαρτίου 2020**

Αναχώρηση με την πρώτη πρωινή πτήση για τη Θεσσαλονίκη

Άφιξη στη Θεσσαλονίκη

Μεταφορά από το αεροδρόμιο στο ξενοδοχείο και τακτοποίηση στο ξενοδοχείο

14:00: αναχώρηση από το ξενοδοχείο και μεταφορά στο Κολλέγιο Ανατόλια

14:30 - 21:30: συμμετοχή στους Αγώνες Λόγου

Επιστροφή στο κέντρο της πόλης και δείπνο σε κεντρικό εστιατόριο

Διανυκτέρευση στο ξενοδοχείο

**Σάββατο 7 Μαρτίου 2020**

7:00 - 8:00: Πρωινό στο ξενοδοχείο

8:15: Αναχώρηση για το Κολλέγιο Ανατόλια

9:00 - 20:30: Συμμετοχή στους Αγώνες Λόγου

21:00: επιστροφή στο κέντρο της πόλης

21:00 – 23:00: περίπατος στην πόλη και δείπνο σε κεντρικό εστιατόριο

Διανυκτέρευση στο ξενοδοχείο

**Κυριακή 8 Μαρτίου 2020**

7:00 - 8:00: Πρωινό στο ξενοδοχείο

8:15: Αναχώρηση για το Κολλέγιο Ανατόλια

9:00 - 14:00: συμμετοχή στους Αγώνες Λόγου

14:30: επιστροφή στο κέντρο της πόλης

Μεσημεριανό γεύμα στην πόλη

Αναχώρηση με απογευματινή πτήση για την Αθήνα

Με εκτίμηση

Ο Διευθυντής του Γυμνασίου Ο Διευθυντής του Λυκείου

Ιωάννης Κλαδάς Γεώργιος Βακερλής